«Այդ բաժինը հավասարապես պետք է բաժանվի ՀՀ բոլոր քաղաքացիների միջեւ՝ հաշվի առնելով տարիքային տարբերությունները: Միակ շեղումը կարող է լինել այն, որ միջինից ավելի եկամուտներ ունեցող անձանց դեպքում օժանդակությունը կվերաբերի միայն նրանց անչափահաս երեխաներին: Սա միակ հնարավորությունն է, որ եւ թոշակառուին, եւ նպաստառուին, եւ ցածր աշխատավարձ ստացողին, եւ նստարանի վրա քնող ալկոհոլիկին տարրական սնվելու հնարավորությամբ ապահովեն: Իսկ մնացածը դա կօգտագործեն այլ ապրանքներ գնելու վրա, որը նույնպես կնպաստի տնտեսության ընդհանուր առաջընթացին»,-ընդգծեց նա: